ToekomsVenster: ’n Helder lig op ons lewens(Foto: Pixabay) Ons gesels oor die lewe en in besonder dit wat “nog oor” is. Dit alles teen die agtergrond van ŉ Carpe Diem ingesteldheid, ŉ ingesteldheid wat inderdaad in die Bybel gerugsteun word. Ek wonder of jy gister se oefening gedoen het en hoe jy daaroor voel? Wanneer ŉ mens met hierdie waarhede gekonfronteer word, is daar verskeie argumente wat ŉ mens kan aanvoer waarom die saak jou nie raak nie. Hopelik redeneer jy nie dat dood die einde is en dat dit in elk geval geen verskil sal maak nie. Daar is talle verskillende argumente wat ŉ mens kan aanvoer om verby hierdie onderwerp te kom, maar die regte een is slegs: “Here, leer my om my lewensdae so deur te bring dat ek U en U bedoeling met my lewe sal ken”. Ek wonder waar jy op die trajek van nadenke oor lewens- of skeppings doel verkeer, hoe ernstig jy jou uniekheid opneem en of jy daadwerklik glo dat God jou vir ŉ seisoen soos hierdie bedoel het.? Toeval speel geen rol in die lewe van ŉ gelowige nie behalwe, “toe val die lig” soos somtyds gesê word. Mag die lig helder skyn in ons lewens.